Jalaran saka kêrênge Alva, malah saya akèh wong kang padha ora narima lan padha ambalela, ngangkat Gupêrnur dhewe, yaiku Willem van Oranje didadèkake Gupêrnur dening wong Holland, Zeeland lan Utrecht. Ing taun 1583 seda cinidra ana ing Delft. Ing taun 1585 Gupêrnur Parma, yaiku gêgêntine Alva, ngalahake Antwerpen. Jalaran saka iku dagangan ing Antwerpen mundur bangêt, amarga Schelde dialang-alangi dening bangsa Zeeland, lan uga anjalari perangan sisih kidul mau uwal saka Nederland. Amsterdam banjur saya mumbul, dadi kutha pêdangan gêdhe.
